সিঙ্গাপুরের ব্যবসায়ী প্রতিনিধি দলের সফর সম্পর্কে বিডি চ্যামের প্রেসিডেন্ট শহিদুজ্জামান বলেন, আধুনিক উন্নত দেশেগুলোর মধ্যে সিঙ্গাপুর অন্যতম। বিনিয়োগের জন্য তাদের পর্যাপ্ত অর্থ পড়ে আছে। তাদের প্রভিডেন্ট ফান্ডসহ বিভিন্ন ফান্ডে বিলিয়ন বিলিয়ন ডলার পড়ে আছে। এতদিন তারা ইউরোপ, অামেরিকা, ইন্দোনেশিয়া ও মালয়েশিয়াসহ বিভিন্ন দেশে বিনিয়োগ করেছেন। এসব দেশে এখন কিছুটা অস্থিরতা বিরাজ করছে। তাই তারা নতুন করে বিনিয়োগের জন্য জায়গা খুঁজছেন। সিঙ্গাপুরের নতুন বিনিয়োগের গন্তব্য দক্ষিণ এশিয়ার দেশগুলো। এর মধ্যে শ্রীলঙ্কা, ভিয়েতনাম, বাংলাদেশে বিনিয়োগের জন্য পরিকল্পনা তাদের। এরই অংশ হিসেবে বাংলাদেশে সফরে এসেছেন সিঙ্গাপুরের ব্যবসায়ী প্রতিনিধি দল।